cyanic-selkie/wikianc huggingface dataset:
Paul Féval (vanhempi)
thumb|Paul Féval kuvattuna [[Étienne Carjatin kivipiirroksessa.]] Paul Henri Corentin Féval, kirjailijanimi Francis Trolopp, (27. syyskuuta 1817 Rennes, Ranska – 8. maaliskuuta 1887 Pariisi, Ranska ) eli Paul Féval vanhempi oli ranskalainen romaanikirjailija. Féval tunnetaan parhaiten historiallisista romaaneista, mutta hän kirjoitti myös vampyyriromaaneja ja rikoskirjoja.
Kemiallinen sidos
Kovalenttinen sidos
Kovalenttinen sidos voi muodostua kahden epämetalliatomin välille. Tyypillisessä tapauksessa kovalenttiset sidokset pitävät koossa kahden tai useamman atomin muodostamia molekyylejä, kun taas molekyylien välillä vaikuttavat paljon heikommat sidokset (dipoli-dipolisidos tai van der Waalsin voima). Tällaisia yhdisteitä kutsutaan molekyyliyhdisteiksi. Kuitenkin on myös aineita, esimerkiksi timantti, joissa pelkästään kovalenttiset sidokset pitävät kokonaista kidettäkin koossa.
Kovalenttinen sidos
Kovalenttista sidosta merkitään yhdistämällä atomien kemialliset merkit pisteillä tai viivoilla. Esimerkiksi etaanin (CH3-CH3) kaavassa viiva kuvaa hiiliatomien yhteistä elektroniparia. Eteenissä (CH2=CH2) hiiliatomit jakavat kaksi elektroniparia, eli ne muodostavat kaksoissidoksen.
Kultahelmilavastaja
Kultahelmilavastaja (Chlamydera maculata) on lavastajien heimoon kuuluva varpuslintu.
Ionisidos
Ionisidos on vahvan sähköisen vetovoiman ilmentymä, jota esiintyy negatiivisten ja positiivisten ionien välillä. Ionisidosten muodostamaa yhdistettä kutsutaan ioniyhdisteeksi tai suolaksi. Poolisen kovalenttisen sidoksen ja ionisidoksen rajaksi määritellään usein elektronegatiivisuusero 1,7. Mikäli atomien elektronegatiivisuuksien välinen ero on tämän verran tai korkeampi, on sidoksella selkeä ioniluonne. Selvää rajaa kovalenttisen ja ionisidoksen välillä ei kuitenkaan ole, koska elektronegatiivisuuseron kasvaessa sidoksen ioniluonne kasvaa asteittain. Ionisidos on vahva sidostyyppi, mistä johtuen ioniyhdisteillä on korkea sulamis- ja kiehumispiste.
Ioniyhdisteessä jokainen ioni pyrkii saamaan lähelleen mahdollisimman monta erivarauksista ionia ja pitämään samanvarauksiset ionit mahdollisimman etäällä. Tästä seuraa, että ioniyhdiste kiteytyy sopivissa olosuhteissa säännölliseksi kolmiulotteiseksi hilarakenteeksi, ionihilaksi. Ionihila pysyy koossa sähköisten vetovoimien vaikutuksesta.
Kiteiset ioniyhdisteet ovat yleensä heikkoja sähkönjohteita, sillä niillä ei ole vapaita varauksenkuljettajia, kuten elektroneja. Suolojen vesiliuokset ja sulatteet sen sijaan johtavat usein hyvin sähköä.
George Burdi
George Burdi eli George Eric Hawthorne (s. 1970) on kanadalainen muusikko.
Psychedelic Analysis
Psychedelic Analysis on MUCCun toinen livealbumi. Levy julkaistiin yhtyeen Euroopankiertueen aikana maaliskuussa 2007. Levy koostuu pääasiassa Gokusai-albumin kappaleista.
Mohammed Atef
thumb|right|100px|Mohammed Atef Mohammed Atef (1944–2001) oli Egyptissä syntynyt ja Afganistanissa asunut sotilaskoulutuksen saanut henkilö, jota epäiltiin Al-Qaidan keskeiseksi vaikuttajaksi. Yhdysvallat surmasi hänet marraskuussa 2001 Terrorisminvastaisessa sodassa. Atef kertoi haastattelussa osallistuneensa Yhdysvaltojen vastustamiseen Somaliassa vuonna 1992, ja Yhdysvallat syytti häntä myös vuoden 1998 lähetystöpommi-iskuista Itä-Afrikassa.
Ahmed Ahne
Ahmed Ahneesta on tehty myös englanniksi puhuttu animaatiosarja, joka on esitetty Suomessakin. Lisäksi vuonna 2005 sarjakuvan pohjalta ilmestyi elokuva, jota ei tiettävästi ole esitetty Suomessa.
Banaanityöläisten joukkomurha
Tapahtumasta vaiettiin vuosikymmenien ajan, mutta se tuli julki Gabriel García Márquezin teoksen Sadan vuoden yksinäisyys ilmestyttyä.
Van Allenin vyöhyke
thumb|Van Allenin vyöhykkeet Van Allenin vyöhykkeet ovat Maan ympärillä olevia toroideja vyöhykkeitä, joissa on Maan magneettikentän vangitsemia suurienergisiä sähköisiä hiukkasia, elektroneja ja protoneja, eli plasmaa. Van Allenin vyöhykkeiden hiukkaset häiritsevät avaruuslaitteiden elektroniikkaa, esimerkiksi keinotekoisia satelliitteja. Kun Van Allenin vyöhykkeet ylilatautuvat Auringon purkausten takia, niiden hiukkasia sinkoaa maan ilmakehään aiheuttaen revontulia. Nimensä ne saivat yhdysvaltalaisen avaruustutkijan James Van Allenin mukaan.
Pehr Junnelius (1696–1753)
Lapsuus
Pehr Junnelius syntyi 4-lapsiseen perheeseen. Pehr vietti lapsuutensa Junnan tilalla, joka sijaitsee Tervolassa Kemijoen Kirkkosuvannon kohdalla. Pehr Junneliuksen isä oli tervolalainen Matts Junna ja äiti Brita o.s. Sotisaari. Pehr Junnelius tuli Tervolasta Ouluun veljensä Johan Junneliuksen kehotuksesta vuonna 1737.
Perhe
Ouluun tultuaan Junnelius avioitui porvariperheeseen kuuluneen kauppias Jacob Hoffrénin tyttären Marian kanssa. Heille syntyi kolme lasta, joista nuorin poika sai kasteessa isänsä nimen Pehr Junnelius. Oulussa heitä puhuteltiin yleisesti myös nimillä Petteri vanhempi ja Petteri nuorempi. Perhe asusti Oulun IV kaupunginosassa tontilla 25, jossa he harjoittivat kaupankäynnin lisäksi maanviljelystä. Tilaan kuului useita talousrakennuksia sekä peltoja kaupungin ulkopuolelta.
Miron Cristea
Miron Cristea (kirkollinen nimi Elie ; 20. heinäkuuta 1868 Topliţa, Romania – 6. maaliskuuta 1939 Cannes, Ranska) oli Romanian ortodoksisen kirkon ensimmäinen patriarkka. Hän toimi myös Romanian pääministerinä vuosina 1938–1939.
Lauri Hakala
Pelaajaura
Kaudeksi 2007–2008 Hakala palasi Eurooppaan ja siirtyi Sveitsin NLA:ssa pelaavan Lausanne Université Clubin riveihin. Sveitsissä hän voitti kaudella 2007–2008 liigan mestaruuden lisäksi myös cup-kultaa. Lisäksi hänet valittiin vuoden lentopalloilijaksi Sveitsissä. Lausanne nousi liigahistorian ensimmäisenä joukkueena 0–3-tappioasemasta voittoon finaalisarjassa. Sveitsin kauden jälkeen Hakala päätyi olkapääleikkaukseen. Kauden 2008–2009 alun hän toimi Kempeleen Lentopallon apuvalmentaja toipuessaan leikkauksesta. Kuntouduttuaan hän esiintyi Isku-Volleyn paidassa. Isku voitti SM-pronssia sekä Suomen Cupin hopeaa.
Muuta
Hakala on kotoisin lentopalloilijoistaan tunnetulta Pieksämäeltä. Hakalan veljet Anssi Hakala ja Juhani Hakala ovat myös lentopalloilijoita. Anssi Hakala on pelannut satoja liigaotteluita ja Juhani Hakala useita kymmeniä. Hakalan veljeksistä Anssi ja Lauri ovat pelanneet muutaman kauden myös rantalentopalloa yhdessä. Juhani Hakala pelasi LEKA Volleyssa isoveljensä alaisuudessa kaudella 2015–2016.
Ford Transit Custom
Koripituuksia (L1, L2) ja -korkeuksia (H1, H2) on molempia tarjolla kaksi kappaletta.
Arlingtonin piirikunta
Sisällissota
Yhdysvaltain sisällissodan aikana 1861 Virginia erosi liittovaltiosta kansanäänestyksen seurauksena. Alexandrian piirikunnan edustajat olivat äänestäneet murskaenemmistöllä eroamisen puolesta. Vaikka Virginia oli osa etelävaltioiden Konfederaatiota, valtioliiton valta ei ulottunut osavaltion pohjoisimpiin osiin.
Maantiede
Arlingtonin piirikunta sijaitsee likimain pisteessä 38.88028°N, -77.10833°W ja sitä ympäröi Fairfaxin piirikunta ja Falls Churchin kaupunki lounaassa, Alexandrian kaupunki kaakossa ja Washington (DC) koillisessa Potomac-joen toisella puolella.
Talous
Vuonna 2022 Arlingtonin yhdyskuntasuunnitteluvirasto arvioi, että piirikunnassa oli reilut 120 000 asuntoa. Vuonna 2022 kaikkien asuntojen keskihinta oli 749 030 dollaria ja omakotitalojen keskihinta 1 070 400 dollaria.
Ilmasto
Arlingtonin ja sitä ympäröivän seudun ilmastoa luonnehtivat kuumat, kosteat kesät ja leudosta viileään vaihtelevat talvet. Köppenin ilmastoluokituksen jaottelussa Arlington kuuluu subtrooppiseen kosteaan ilmastotyyppiin (Cfa).
Franciscus (paavi)
Perhetausta ja varhaiset työkokemukset
Jorge Bergoglio syntyi viisilapsiseen perheeseen, jonka isä oli rautatietyöläinen Mario José Bergoglio ja äiti Regina María Sivori. He olivat italialaisia lähtöisin Piemontesta, Luoteis-Italiasta. Paavi Franciscuksen perheen Argentiinaan-muuton taustalla oli italialaisen fasismin nousu.
Opetukset
Franciscus vastustaa aborttia, eutanasiaa, samaa sukupuolta olevien avioliittoa sekä naispappeutta ja kannattaa latinalaiseen riitukseen kuuluvien katolisten pappien naimattomuutta. Heinäkuussa 2013 Franciscus julisti merkittävän kannanoton toteamalla hyväksyvänsä homopapit katolisen kirkon työntekijöiksi. Paavin mukaan homoseksuaaliset teot ovat synti, ei homoseksuaalisuus itsessään. Naispappeutta hän ei kuitenkaan hyväksy.
Toomas Hendrik Ilves
Tausta
Ilveksen vanhemmat, Endel Ilves ja Irene Ilves o.s. Rebane (1927–2018 ), olivat virolaisia pakolaisia, jotka pakenivat Virosta vuonna 1944 Neuvostoliiton miehitettyä maan. Perhe menetti 81-hehtaarisen tilansa, jota heidän sukunsa oli asuttanut jo vuodesta 1763 lähtien. Toomas Hendrik Ilves syntyi tapaninpäivänä 1953 Vällingbyn kaupunginosassa, Tukholmassa, jonne hänen vanhempansa olivat ensin päätyneet. Myöhemmin perhe muutti New York Cityyn Yhdysvaltoihin. Ilves varttui New Jerseyssä. Hän suoritti psykologian kandidaatin tutkinnon Columbian yliopistossa vuonna 1976 ja valmistui psykologian maisteriksi Pennsylvanian yliopistossa vuonna 1978.
Poliittinen ura
Suurlähettilään pestin jälkeen Ilves nimitettiin ulkoministeriksi 28. marraskuuta 1996. Syyskuun lopulla 1998 hän ilmoitti eroavansa ulkoministerin tehtävistä vedoten häneen ja johtamaansa kansanpuolueeseen kohdistuvaan painostukseen muiden poliitikkojen taholta. Erityisesti hallituksen maaseutupuolueet olivat vaatineet hänen eroaan. Mielipidemittauksien mukaan Ilves oli Viron suosituimpia poliitikkoja, mutta hänen oli väitetty tekevän hallituksessa kansanpuolueen johtajana sekä oppositio- että vaalipolitiikkaa. Ilves itse oli aikonut erota jo kuukautta aiemmin, mutta Venäjän poliittisesti epävakaan tilanteen vuoksi päätös lykkääntyi.
Yksityiselämä
Ilves tunnetaan tavastaan pitää solmion sijasta rusettia. Hän sanoo tekevänsä niin, koska hänen isällään oli samanlainen tapa.
Billy Talent (albumi)
Levyn saavutukset ja tarinat
Billy Talent- levy sai varteenotettavaa radiosoittoa. Siltä julkaistiin singleinä "Try Honesty", "The Ex" (entinen nimi "My Life For Her"), "River Below" ja "Nothing To Lose". Billy Talent sai kaksi Juno-musiikkipalkintoa (Vuoden albumi ja Vuoden yhtye) ja MuchMusic Video Award -ehdokkuuksia ja palkintoja. Billy Talent on myöhemmin myynyt Kanadassa triplaplatinaa eli yli 300 000 kappaletta.
Kadidiatou Diani
Diani edustaa kotimaassaan Paris Saint-Germainia, johon hän siirtyi vuonna 2017 FCF Juvisysta.
Väinämöinen
thumb|[[Akseli Gallen-Kallela: Sammon puolustus (1896). Väinämöinen puolustaa Sampoa Louhelta.]]
Maininnat ja luonnehdinnat kirjallisuudessa
Gabriel Haberfelt mainitsee väitöskirjassaan vuodelta 1766 Väinämöisen suomalaisena Orfeuksena, kreikkalaisen mytologian soittotaiturina.
Professori Unto Salon mukaan Väinämöinen oli nimestään päätellen alun perin vanha, ehkä myöhäiskivikautinen, hiljaa virtaavan veden jumaluus, myöhemmin veden alkujumaluus. Kaikkeen hyvään liitettävä myyttisankari Väinämöisestä tuli Kokemäenjoen vesistöalueella Muinais-Hämeessä ehkä joskus vuosien 550–800 välillä. Tästä on Salon mukaan todisteena se, että Agricola mainitsee Väinämöisen juuri hämäläisten jumalaksi, sekä se, että Ylä-Satakunnassa on paljon väinä-alkuisia paikannimiä.
Väinämöisen laulu ja soitto
Väinämöinen tekee eri kertomuksissa itselleen kanteleen eri tavoin. Erään kertomuksen mukaan sotajoukon laiva pysähtyy jättiläismäisen suomuhauen selkään. Hauki tapetaan, ja sen leukaluusta Väinämöinen tekee kanteleen. Kanteleen kielet hän saa jonkin Hiiden olennon hiuksista. Väinämöinen soittaa kanneltaan niin taidokkaasti, että ihmiset, eläimet ja jumalolennotkin tulevat kuuntelemaan, eikä ole karskeintakaan urosta, joka ei liikuttuisi kyyneliin.
Tuonelan-matka ja Antero Vipusen tapaaminen
Tuonella Väinämöinen ruokitaan kelvottomalla ruoalla ja pannaan nukkumaan käärmevuoteeseen. Hän onnistuu kuitenkin pakenemaan Tuonen tytin rautaverkon läpi muuttumalla käärmeeksi, kuten šamaaneille on tyypillistä Manalan-matkoillaan. Palattuaan Väinämöinen kertoo eläville Tuonelan oloista.
Isätön lapsi ja Väinämöisen lähtö
Syytetty ja häpäisty Väinämöinen suuttuu ja häpeää. Hän poistuu vaskisella ja kuparisella veneellään ja sanoo vielä palaavansa, kun häntä tarvitaan, etsitään ja kaivataan. Samaan tapaan vesitse ja kristinuskon ahdistamina ovat poistuneet myös Kalevanpojat, myyttiset alkuolennot, mutta he soutivat kivellä.
Vesillä liikkujana
Väinämöisen nimi liittyy veteen. Väinämöisen kerrotaan myös olevan mestarillinen veneenrakentaja. Väinämöinen on myös erikseen kieltänyt huonon käytöksen vesillä.
Taiteessa
thumb|[[Pekka Halonen: Väinämöisen soitto (1879).|vasen]] Etenkin Väinämöisen soitto on suosittu kohtaus kuvataiteessa. Väinämöinen kuvattiin ensimmäisen kerran Erik Cainbergin veistämässä, vuonna 1814 paljastetussa reliefissä Turun akatemian juhlasalin seinällä. Cainberg sovelsi reliefissä klassista tyyliä ja kuvasi Väinämöisen Orfeuksen kaltaisena soittajana kanteleensa kanssa. Vuosisadan loppupuolella Väinämöinen alettiin kuvata autenttisemmin muinaissuomalaisen näköisenä.
Suhde muihin myytteihin
150px|thumb|Väinämöinen on usein rinnastettu [[Orfeus|Orfeukseen, joka soittaa lyyraansa lumoutuneiden eläinten ympäröimänä.]] Väinämöinen on Suomessa jo 1760-luvulta lähtien rinnastettu usein kreikkalaisen mytologian suureen runoilijaan ja soittajaan Orfeukseen. Suomalaiset runot ylistävät Väinämöisen ihmeellistä kanteleensoittoa samalla tavoin kuin kreikkalaiset Orfeuksen lyyransoittoa, ja kummankin kerrotaan soittaneen kielisoitintaan niin vaikuttavasti, että koko luonto heltyy ja tulee ihmettelemään. Väinämöisen tapaan myös Orfeus matkustaa manalaan ja palaa. Orfeus-hahmon katsotaan omaksutun Kreikkaan pohjoisesta päin, Itä-Euroopasta, ja siinä, kuten Väinämöisessä, sanotaan olevan šamaanin piirteitä. Esimerkiksi Holger Thesleff kertoo Orfeuksen olevan "eräänlainen myyttinen šamaani, sukua mm. Väinämöis-hahmolle". Orfeus-aihetta viljeltiin keskiajalla paljon Länsi-Euroopassa, mistä se levisi myös eräisiin pohjoismaisiin balladeihin. Tämän vuoksi myös Martti Haavio uskoo olevan mahdollista, että näiden kahden motiivin välillä on sukulaisuutta.
Diagnostic and Statistical Manual of Mental Disorders
Edellinen suuri muutos DSM:ään tehtiin vuonna 1994, ja vuosituhannen vaihteessa tehtiin joitakin pienempiä muutoksia.
Historia
Kun diagnoosiluokittelua alun perin suunniteltiin, vallitsi vielä uskomus empirismiin – objektiiviseen tietoon ja tiedon mitattavuuteen. Sairauksille etsittiin ja niille löytyikin syitä (esimerkiksi infektiotaudit). Käytännössä kuitenkin harvalle fyysisellekin sairaudelle löytyy yksiselitteinen syy (ehkä tapaturmia lukuun ottamatta). Infektiotaudeissakin usein sairauteen vaikuttaa alkuperäistä aiheuttajabakteerin tai -viruksen lisäksi etenkin ihmisen puolustusjärjestelmä.
Rikhard Ruth
Savonlinnasta kotoisin ollut Ruth lopetti oppikoulun kesken suorittamatta ylioppilastutkintoa ja ryhtyi laivapojaksi Saimaalla kulkeviin laivoihin. Hän muutti sittemmin Helsinkiin ja työskenteli siellä muun muassa keilapoikana, konttoristina, kirjeenvaihtajana, tekstaajana ja yksityisetsivänä. Hän oli myös pakinoitsija ja toimittaja. Ruth oli vuonna 1913 ilmestyneen Loppuviikko-aikakauslehden vastaavana toimittajana. Lehdessä ilmestyi jatkokertomuksena Ruthin Rikhard Hornanlinnan nimellä kirjoittama kertomus "Proteetor" v:lta 1808. 1920-luvulla Ruth oli H. R. Hallin nimellä Keski-Uusimaa-lehden toimitussihteerinä.
Ruth julkaisi myöhemmin tieteisromaaneja sekä pari salapoliisikertomusta H. R. Hallin nimellä. Näistä merkittävin oli vuonna 1939 ilmestynyt kieltolain aikoihin sijoittuva dekkari Yhä murhat jatkuivat, jonka pohjalta Ville Salminen ja Arvi Tuomi ohjasivat pari vuotta myöhemmin, vuonna 1941, elokuvan Viimeinen vieras.
Aransaaret
Käsintehdyt Aran-villapaidat ovat peräisin saarilta. Villapaidat neulottiin aikoinaan yksilöllisiksi siksi, että jos kalastaja hukkui, pystyttiin hänet myöhemmin tunnistamaan villapaidasta.
Saksan kristillisdemokraattinen unioni
Tausta
Ajatus aikaisempiin haasteiisin vastaavasta Kristillisdemokraattisesta Unionista toteutui Saksassa sosiaalisena markkinataloutena tunnettuna synteesinä, joka yhdistää liberaalit markkinat ja yhteiskuntajärjestyksen. Kristillisdemokraattinen Unioni syntyi Herman Ehlersin vuonna 1952 perustaman CDU:n ja CSU:n protestanttisen EAK-työryhmän tuloksena. EAK:n toiminnalla oli useita tavoitteita. Työryhmä pyrki osallistamaan protestantteja molempien puolueiden toimintaan. Työryhmän oli määrä perustaa myös foorumi, jossa molempien puolueiden protestanttiset jäsenet voisivat ajaa etujaan katolisten hallitsemissa puolueissa. Lisäksi työryhmän oli tarkoitus laajentaa suhdetta katolisiin kirkkoihin sekä lisätä luottamuksellista yhteistyötä eri tunnustuskuntien välillä.
Perustamisen jälkeen
Sodan jakamassa Euroopassa CDU:sta tuli eräs eurooppalaista keskinäistä yhteistyötä ajava voima ja Euroopan unionin uranuurtaja. Pyrkimys federalistisista, lainsäädäntöalueisiin jakautuneista, itsenäisistä valtioista ja Euroopan yhteisöstä periytyi siitä, että eri Saksan tai Belgian osia ei haluttu täysin yhtenäistää ja liittää toisiinsa, vaan niille jätettiin itsehallinto, jota keskushallinnon tuli palvella. Vuoden 2008 talouskriisin yhteydessä CDU ajoi tiukan talouskurin politiikkaa.
Digital Theater Sound
thumb|Digital Theater Sound DTS (lyhenne sanoista Digital Theater Systems) on monikanavaista äänijärjestelmää tukeva äänenpakkausmenetelmä, jota käytetään elokuvateattereissa ja kotiteattereissa. Kuluttajatasolla DTS-äänipakkausta (DTS Coherent Acoustics -koodekki, ETSI 102 114 v1.2.1) käytetään nykyisin monissa DVD- ja Laserdisc-julkaisuissa.
Delphine Cascarino
pienoiskuva|Delphine Cascarino Delphine Cascarino (s. 5. helmikuuta 1997) on ranskalainen jalkapalloilija. Hän on pelipaikaltaan hyökkääjä. Hän on pelannut Ranskan naisten maajoukkueessa ennen EM-kilpailujen 2022 alkua 42 ottelua ja tehnyt niissä kymmenen maalia. MM-kilpailuissa 2019 hän pelasi avauskokoonpanossa kahdessa ottelussa ja tuli vaihtopelaajana kentälle kolmessa ottelussa. Vuonna 2012 hän oli voittamassa alle 17-vuotiaiden maailmanmestaruutta.
Quake III: Revolution
Hahmot
Sarge on ihminen, jolla on harmaat, lyhyet hiukset ja hän polttaa aina sikaria. Anarki on cyberpunkkari, jolla on suu ommeltu kiinni, ja häntä on kohdeltu kaltoin (verijäljistä päätellen). Hänellä on myös leijulauta, jolla hän kulkee ympäriinsä. Doom on päähenkilö pelistä Doom. Hänellä on vihreät vaatteet ja harmaa kypärä. Klesk on punainen piikikäs avaruusolento. Ajan myötä hänestä kehittyy koko ajan koneen tapaiseksi. Daemia on naispuolinen ihmissotilas, jolla on punaiset silmät.
Juoni
Pelin alussa voi valita yhden viidestä pelattavasta hahmosta taistelemaan. Campaignissa yleisin muoto on Deathmatch. Sen lisäksi on aivan erikoinen, Deathmatch: Kills vs Time, jossa pitää tappaa esim. 20 vihollista 10 minuutissa. Pelissä on Tierit (suom. Sitoja), joka tässä tapauksessa tarkoittaa jaksoa. Pelin ensimmäisessä kentässä areenamestari Vadrigar puhuu sinulle ja halveksuukin hieman.
Rötösherrajahti
Rikosepäilyt
Tunnetuimpia rötösherrajahdin aikaisissa oikeudenkäynneissä syytetyistä olivat entinen eduskunnan puhemies Johannes Virolainen ja Tampereen kaupunginjohtaja Pekka Paavola Noppa-jutussa, Helsingin ylipormestari Teuvo Aura metrojupakassa, sekä vuorineuvos Armas Puolimatka.
Auroraperhonen
Auroraperhonen (Anthocharis cardamines) on kaaliperhosten (Pieridae) heimoon kuuluva keskikokoinen päiväperhonen.
Elinympäristö ja elintavat
Auroraperhosen elinympäristöä ovat kosteat niityt, metsäaukeat, puutarhat, pellot ja rannat. Se talvehtii kotelona.
Säännöllinen monikulmio
Ominaisuuksia
Säännölliset monikulmiot perivät kaikki yleisen monikulmion ominaisuudet. Niillä on säännöllisyydestä johtuen paljon erityisiä ominaisuuksia:
Kobanên taistelu
Mielenosoitukset ja länsimaiden kritiikki
Länsimaiden välinpitämätön suhtautuminen islamistien hyökkäykseen ja sotilaallisen tuen puute on herättänyt paljon kritiikkiä erityisesti Euroopassa asuvien kurdien keskuudessa. Mielenosoituksia on nähty muun muassa Saksassa ja Turkissa. Saksassa järjestetyistä mielenosoituksista osa muuttui väkivaltaisiksi, kun erilaisin lyömä- ja teräasein varustautuneet islamistit hyökkäsivät kurdimielenosoittajien kimppuun. Turkissa kurdit ovat osoittivat mieltä muun muassa kurdienemmistöisissä itäisissä ja kaakkoisissa maakunnissa sekä Istanbulissa ja Ankarassa. Paikallisen median mukaan poliisien ja mielenosoittajien väliset yhteenotot ovat vaatineet jopa toistakymmentä kuolonuhria. Myös Suomessa on nähty kurdien protesteja.
Turkin parlamentti on antanut maan armeijalle valtuudet sotatoimiin Isis-järjestöä vastaan, mutta maan hallitus on ilmoittanut ehdoksi, että Yhdysvaltojen johtaman koalition pitää pyrkiä aktiivisesti kaatamaan Bašar al-Assadin hallinto Syyriassa. Asiantuntijoiden mukaan Turkilla ei kuitenkaan ole todellisia haluja sotatoimiin. Syynä pidetään Turkin kurdien itsenäisyyspyrkimysten lisäksi myös maahan soluttautuneita Isiksen jäseniä. Kurdit puolestaan ovat uhanneet lopettaa Turkin kanssa solmimansa tulitauon, mikäli Kobanen annetaan joutua ääri-islamistien käsiin.
Félix Savón
thumb|250px|Félix Savón (oik.) ottelemassa itäsaksalaista Michael Ernszia vastaan Hallessa 19.3.1987. Félix Savón (s. 22. syyskuuta 1967 San Vicente) on kuubalainen nyrkkeilijä. Hän on eräs kaikkien aikojen menestyneimmistä amatöörinyrkkeilijöistä. Kuubalaiseen tapaan Savón ei koskaan siirtynyt ammattilaiseksi.
Robert Maudsley
Maudsley syntyi yhdeksi kahdestatoista lapsesta. Hän vietti huomattavan osan lapsuudestaan katolilaisten nunnien ylläpitämässä orpokodissa. Hän pääsi jälleen vanhempiensa huomaan 8-vuotiaana, mutta joutui näiden pahoinpitelemäksi ja seksuaalisesti hyväksikäyttämäksi. Hän tuli myöhemmin huostaanotetuksi.
Murhakierre
Kun toisen uhrin jäännökset löydettiin, Maudsley väitti syöneensä osan tämän aivoista. Hänet siirrettiin pahamaineiseen Wakefieldin vankilaan. Maudsley itse piti aiempaa asuinpaikkaansa, mielisairaalaa, parempana vaihtoehtona.
Eristys
Maudsleyn pitkäaikainen eristys on herättänyt Britanniassa laajaa keskustelua. Yksi hänen normaalin kohtelunsa tunnetuista puoltajista on veli Paul Maudsley. Robert vietti 50-vuotispäivänsä vankilassa täydessä hiljaisuudessa.
SAS (tietotekniikka)
thumb|210px|[[Fujitsun SAS-kiintolevy]] SAS eli sarjaankytketty SCSI on tietokoneväylä, jota käytetään pääasiassa palvelinympäristöissä kiintolevyjen liittämiseksi järjestelmään. SAS on suunniteltu korvaamaan SCSI, ja se onkin suorituskyvyltään ja skaalautuvuudeltaan edeltäjiään parempi. Toisin kuin vanhat SCSI väylät, SAS siirtää datan sarjamuodossa rinnakkaismuodon sijaan.
Auringonkaltainen tähti
pienoiskuva|300px|Auringon (vas) ja Tau Cetin kokovertailu.
Liian suurimassainen tähti
Koska tähden fysikaaliset ominaisuudet, kuten säteilyteho ja pintalämpötila, muuttuvat tähden elämän eri vaiheissa myös elokehän rajat muuttuvat aikaa myöten. Tähti kuumenee kehittyessään, ja Maan arvellaan muuttuvan elinkelvottomaksi noin 2,0 miljardin vuoden kuluttua. Kasvihuoneilmiö karkaa täysin käsistä 4,9 miljardin vuoden kuluttua. Aurinko jättää vakaan pääsarjavaiheen 6,5 miljardin vuoden kuluttua, jolloin sen kirkkaus on 2,2 kertainen nykyiseen verrattuna.
Tähtiä, joiden pintalämpötila on melko lähellä Auringon pintalämpötilaa
Tähtiä joiden pintalämpötilat ovat lähellä Aurinkoa eli poikkeavat siitä noin 500 astetta. Joidenkin tähtien mitatut metallipitoisuudet ovat alhaisia, mikä pienentää planeettakunnan todennäköisyyttä.
Art Blakey
Lukemattomat muusikot ovat saaneet Blakeysta vaikutteita ja hänen merkityksensä jazzin historiassa on paljon suurempi kuin hänen rumpalintaitojensa antama vaikutus. Vaikka Blakeyn hi-hatin käyttö olikin aikoinaan uraauurtavaa (voimakas 2 ja 4 iskun kohdilla sulkeutuva), myös aggressiivinen virvelin ja svengaavan symbaalin käyttäminen teki hänestä yhden parhaista rumpaleista. Vahvasta, perkussiivisesta lähestymistavasta huolimatta Blakey oli hyvä kuuntelemaan kanssamuusikoitaan ja tukemaan yhtyeen yhteisiä pyrkimyksiä antaen kaikille tilaa musiikin luomiseen ja improvisoimiseen.
Akkusatorinen menetelmä
Akkusatorinen menetelmä eli syyttämismenetelmä tarkoittaa rikosoikeudenkäynnin järjestämistä siten, että yleisellä syyttäjällä on aloite oikeudenkäynnin aloittamiseen (syytteen nostamiseen) ja velvollisuus esittää syytteen tueksi tarvittavat todisteet.
Akkusatorista prosessia käytettiin jo roomalaisessa oikeudessa. Keskiajalla se korvautui inkvisitorisella prosessilla, kunnes 1700-luvulta alkaen palattiin takaisin akkusatoriseen menetelmään.
Fort Sumterin taistelu
Fort Sumterin taistelu oli Yhdysvaltain sisällissodan ensimmäinen taistelu. Se käytiin Unionin majuri Robert Andersonin ja Konfederaation prikaatikenraali P. G. T. Beauregardin joukkojen välillä 12.–13. huhtikuuta 1861. Taistelu aloitti Yhdysvaltain sisällissodan, joka kesti aina vuoteen 1865 asti.
Jälkiseuraukset
Taistelu ei aiheuttanut mittavia vahinkoja kummallekaan osapuolelle eikä kumpikaan menettänyt miehiä taistelussa. Fort Sumterissa ainoat merkittävät vahingot olivat parakkien ja upseeriston asuintilojen palovahingot. Konfederaation hyökkäyksessä käyttämän Fort Moultrien linnoituksen sisärakennukset kärsivät vahinkoja, mutta muuten Konfederaation tappiot olivat mitättömät.
Saba (Karibia)
Historia
Ciboneyt olivat Saban ensimmäisiä asukkaita. He olivat metsästäjä-keräilijöitä, ja vanhimmat asutusjäljet ovat noin vuodelta 1175 eaa. Saarelle muutti noin vuonna 800 arawakeja, jotka pystyttivät kyliä. Heidän jäljiltään saarelta on löytynyt keramiikkaa sekä simpukka- ja kivityökaluja.
Singaporen Grand Prix 2008
Singaporen Grand Prix 2008 (virallisesti 2008 Formula 1 SingTel Singapore Grand Prix) oli Formula 1 -kauden 2008 15. osakilpailu, joka ajettiin 28. syyskuuta 2008 Singaporen katuradalla Singaporessa. Kilpailu oli F1-historian ensimmäinen iltakilpailu ja MM-sarjan historiassa järjestyksessään 800:s virallinen F1-osakilpailu. Joulukuussa Singaporen GP valittiin F1-kauden parhaiten järjestetyksi GP:ksi.
Kilpailun kulku
Turva-auto tuli radalle vielä toista kertaa kilpailun lopussa, kun Adrian Sutil ajoi päin seinää. Alonso menetti turva-auton takia noin 20 sekunnin johdon, mutta karkasi uudestaan omille teilleen heti turva-auton poistuttua radalta 9 kierrosta ennen maalia. Alonso ajoi ruutulipulle voittajana 2,9 sekunnin erolla Rosbergiin, jolle kakkossija oli F1-uran paras. Lewis Hamilton ajoi maaliin kolmantena kasvattaen näin MM-johtonsa Massaan verrattuna 7 pisteen suuruiseksi. Massa oli kisan 13:s. Valmistajien MM-sarjassa McLaren siirtyi kärkeen 1 pisteen Ferrarin edelle.
Sukkot
Sukkot mainitaan Vanhassa testamentissa myös paikannimenä useaan otteeseen.
Liitännäisyys
Esimerkkejä
Esimerkiksi kokonaislukujen ja myös reaalilukujen yhteen- ja kertolasku ovat liitännäisiä laskutoimituksia, koska (a+b) + c = a + (b+c) ja (a·b) · c = a · (b·c) kaikilla luvuilla a, b ja c. Sitä vastoin vähennys- ja jakolaskuille ei liitäntälaki päde.
Liitännäisyyden merkitys
Liitännäisyyden takia laskutoimitusten järjestystä ei tarvitse sitoa sulkumerkein, sillä kaikki mahdolliset järjestykset johtaisivat lopulta samaan lopputulokseen, ja siksi kirjallisuudessa jätetään yleensä sulut merkitsemättä tällaisissa tilanteissa. Esimerkiksi
Elokuvateatteri Scala
Teatterirakennus purettiin 1930-luvun lopulla. Sen paikalle valmistui vuonna 1939 arkkitehti Jaakko Tähtisen suunnittelema funkkistyylinen Yhdyspankintalo.
Aktiivinen elektronisesti keilaava tutka
Aktiivinen elektronisesti keilaava antennimatriisitutka (, AESA radar) on monitoiminen tutkatyyppi.
Latvian sosialistinen neuvostotasavalta (1918–1920)
Latvian Sosialistinen Neuvostotasavalta (, LSPR) oli Pihkovassa 17. joulukuuta 1918 latvialaisbolševikkien (VKP(b) keskuskomitean Latvian-komiteoiden keskuskomitea) Latvian julistama hallintomuodostelma, tavoitteiltaan neuvostotasavalta, jonka johtaja oli Pēteris Stučka. Sosialistinen Neuvostotasavalta julistettiin perustetuksi Pihkovassa. Virallisesti bolševikkihallinto lopetti toimintansa viimeisenä puna-armeijan ja latvialaisbolševikkien menetettyä itäisen Latvian Latgalen alueen 13. tammikuuta 1920 Daugavpilsin taistelun jälkeen.
Jussi-palkinnot 1988
Jussi-palkinnot 1988 jaettiin 12. helmikuuta 1988 Elokuvasäätiön K-13-salissa.
Ross Brawn
Taktikkona
Ross Brawn jätti vuonna 1976 työnsä Britannian atomienergian tutkimuskeskuksessa ja siirtyi intohimonsa, autourheilun, pariin. Frank Williams palkkasi Brawnin vuonna 1978 vasta perustettuun Formula 1 -talliinsa. Williamsilta hän siirtyi Jaguarille vuonna 1989 ja edelleen Benettonille vuonna 1992. Hänen katsotaan osaltaan olleen teknisenä johtajana Michael Schumacherin menestyksen takana tämän voittaessa maailmanmestaruuksia. Vuonna 1996 Brawn seurasi Schumacheria Italiaan Ferrarille. Brawn tuli tunnetuksi tallia eteenpäin ajaneena voimana, sillä Brawnin mukaan aina voidaan parantaa tuloksia, ja ainoastaan siten saavutetaan menestystä. Erityisesti Brawnin kykyä tehdä oikeita kisan aikaisia taktisia ratkaisuja pidetään ilmiömäisenä. Ferrari myös palkitsi Brawnin avokätisesti: F1 Racing -lehti arvioi vuonna 2006 Brawnin ansainneen noin viisi miljoonaa dollaria vuodessa Ferrarilla jo muutaman kauden ajan. Kauden 2006 jälkeen Brawn ilmoitti pitävänsä välivuoden.
Antti Haikonen
Sisällissodan jälkeinen aika
Armeijasta hän erosi 1. kesäkuuta 1918 ja liittyi Suojeluskuntajärjestöön, missä hänet sijoitettiin 5. joulukuuta 1918 Salmin suojeluskunnan päälliköksi. Hänet määrättiin 1. tammikuuta 1924 Sortavalan suojeluskuntapiirin 7. alueen (myöhemmin 11. alue) ja 1. helmikuuta 1933 alkaen 9. alueen päälliköksi.
Laurie Strode
Hahmon alkuperäinen esittäjä Jamie Lee Curtis on esiintynyt yhteensä kuudessa Halloween-elokuvassa, joista neljä kuuluu alkuperäiseen juonijatkumoon. Vuoden 2018 elokuva Halloween kuitenkin pyyhki kaikki ensimmäisen elokuvan jälkeiset teokset virallisesta jatkumosta, ja esimerkiksi vuoden 1981 elokuvassa Halloween II – tappajan paluu esitetty Laurien ja Michaelin sisarusjuonikuvio on unohdettu. Vuoden 2018 elokuva muodostaa uuden trilogian, johon kuuluvat jatko-osat Halloween Kills (2021) ja Halloween Ends (2022).
Kentin osavaltionyliopiston verilöyly
Merkitys
Tapahtumapaikka on lisätty National Register of Historic Places -kohteeksi 23. helmikuuta 2010.
Yang Liwei
Yang Liwei laukaistiin avaruuteen Shenzhou 5 -aluksella (kantorakettina Pitkä Marssi 2F) Jiuquanin laukaisukeskuksesta 15. lokakuuta 2003 kello 01:00 UTC (09:00 paikallista aikaa). Kierrettyään Maan 14 kertaa hän laskeutui noin kello 6:30 paikallista aikaa 16. lokakuuta 2003.
Homonymia
Esimerkkejä
Homonyymeilla leikittely on suosittu harrastus. Tuttuja homonyymisia lauseita ovat "Osta kiikari, sillä näet nimittäin" sekä "Ensin saunotaan ja sitten syödään vasta." Moni tunnettu mainos- ja iskulause rakentuu homonymian huomioarvolle: "Voita ei mikään voita." "Ravista rahaa." "Älä aja sataa kun sataa." "Stadissa saa pyöriä." "Jano tulee ennen pitkää" (olutmainos). "Haetaan lakkaa satamasta, kun lakkaa satamasta." "Piilevät piilevät piilevät piilevissä piilevissä." "Tukki tukki tukkitien." "Etsivät etsivät aitoja aitoja kepeillä kepeillä."
Homonymian asteita
Täydellisestä homonymiasta puhutaan, kun molempien homonymiasuhteen jäsenten kaikki taivutusmuodot ovat samanlaisia. Tällaisten parien osuus kielessä jää yllättävän pieneksi, sillä yleensä ymmärtämisen kannalta on tärkeää, että edes jokin muoto sanasta voidaan osoittaa erottamaan sanat eri lekseemeiksi. Käytännössä homonymia aiheuttaa synnynnäisille kielenpuhujille kuitenkin erittäin harvoin ongelmia.
Hr1
Suomessa on jäljellä vielä kaksi Ukko-Pekka-veturia, joita voidaan käyttää liikennöintiin. Riihimäelle on sijoitettu Ukko-Pekka numero 1021. Sen omistaa VR. Kouvolassa säilytetään toista Ukko-Pekkaa, numeroltaan 1009. Kouvolan veturin toimintaa pyörittää Höyryveturimatkat 1009 -yhtiö, joka järjestää tilausajoja.
Oparin aarteet
Kokoonpano
+
Luettelo MS-DOS-peleistä
A
Abuse -- The Adventures of Robbo -- Alien Carnage -- All New World of Lemmings -- Alley Cat -- Alone in the Dark -- Alone in the Dark 2 -- Alone in the Dark 3 -- Alphaman -- Ancient Domains of Mystery -- Ancients 1: Deathwatch -- Angband -- Another World -- Arctic Adventure -- Arkanoid
K
Keen Dreams -- Ken's Labyrinth -- Kiloblaster -- King's Quest I: Quest for the Crown -- King's Quest II: Romancing the Throne -- King's Quest III: To Heir is Human -- King's Quest IV: The Perils of Rosella -- King's Quest V: Absence Makes the Heart go Yonder -- King's Quest VI: Heir Today, Gone Tomorrow -- King's Quest VII: The Princeless Bride -- Kingdom: The Far Reaches
Aleksanteri I (paavi)
Pyhä Aleksanteri I (10. tammikuuta 75–116) oli 6. paavi ja syntyjään roomalainen. Hänen kymmenvuotinen kautensa alkoi vuonna 107 ja päättyi 116, jolloin hän kuoli.
Kulutustavara
Päivittäistavara-termillä tarkoitetaan elintarvikkeiden lisäksi muita päivittäin käytettäviä kulutustavaroita, joita hankitaan elintarvikeostosten yhteydessä. Päivittäistavaroihin luetaan ruoka, juomat, teknokemian tuotteet, kodin paperit, tupakkatuotteet, lehdet sekä päivittäiskosmetiikka.
Alatyr (kaupunki)
Historia
Alatyr on yksi Tšuvassian vanhimmista kaupungeista. Se on perustettu rajalinnoitukseksi vuonna 1552 ja kaupunginoikeudet se sai vuonna 1780. Alatyr alkoi kehittyä taloudellisesti vuoden 1894 jälkeen, jolloin sen kautta kulkeva Moskovan–Rjazanin–Kazanin rautatie valmistui.
Tiia Elg
Elg on näytellyt Eva Tammista saippuasarjassa Salatut elämät keväästä 2014 lähtien. Hän haki Salattuihin elämiin tanssivalmentajansa Helena Ahti-Hallbergin ehdotuksesta. Hän on esittänyt samaa roolihenkilöä myös sarjan spin-off-sarjoissa Pihlajakadun tuhmat tädit, Kämppä tyhjänä sekä Pihlajasatu.
Yksityiselämä
Elg synnytti esikoistyttärensä maaliskuussa 2019 ja toisen lapsen, pojan, marraskuussa 2020. Lasten isä on hänen kilpatanssipartnerinsa ja avopuolisonsa Alexey Smolyaninov. He kihlautuivat joulukuussa 2020. Elg asui kuusi vuotta avoliitossa näyttelijä Jasper Pääkkösen kanssa. He erosivat vuonna 2015.
Michael Foreman
Foreman on Yhdysvaltain laivaston lentäjä. Hän on lentänyt yli 5 000 tuntia yli 50 erilaisella lentokoneella.
Hadroni
Hadroneiksi sanotaan hiukkasia, jotka koostuvat vahvaa vuorovaikutusta välittävien gluonien yhteensitomista kvarkeista. Hadronit voidaan jakaa kvarkkilukumääränsä mukaan kahteen alaluokkaan: baryoneihin ja mesoneihin. Esimerkiksi protoni on hadroni.
Mesonit
thumb|right|110px|Mesoneihin kuuluva pioni koostuu u-kvarkista ja anti-d-kvarkista.
Mesonit koostuvat kvarkki-antikvarkkiparista.
Tutkimus
CERN:in vuonna 2008 valmistuneella Large Hadron Colliderilla tullaan raskaita alkuaineita (lyijy) törmäyttämällä tutkimaan niiden perimmäistä rakennetta. Nykyisin kvarkkien oletetaan olevan jakautumattomia, tulevien kokeiden hadroni-kiihdyttimellä odotetaan tuovan lisätietoa asiasta.
Leitra
Ruotsissa alettiin myymään piirrustuksia Fantom-kinneristä 1930- ja 1940-luvuilla ja piirrustuksia myytiin lähemmäs 100 000 kappaletta. On epäselvää, kuinka monta kinneriä rakennettiin.
Lasse Fagerström
Elämä ja ura
Fagerström opiskeli teatteritaiteita vuosina 1973–1977, sitä ennen hän oli opiskellut kaupallisia aineita. Fagerström näytteli Turun ruotsalaisessa teatterissa 1977–1980 ja 1981–1983 sekä edelleen vuodesta 1985 eteenpäin. Vuosina 1983–1985 hän näytteli Helsingin Svenska Teaternissa.
Haitin historia
Intiaaniväestön kohtalo
Saaren alkuperäiset asukkaat olivat arawak-intiaaneja. Ensimmäiset heistä saapuivat alueelle Jukatanin niemimaalta 4000 eaa. Lisää muuttoaaltoja tuli Karibialle Amazonin ja Orinocon alueilta vuosisatojen kuluessa. Nimi Haiti tulee arawakien kielen sanasta Ay-ti, joka tarkoitti vuoristoista maata. Espanjalaisten tullessa 1400-luvun lopulla arawakeja oli eri arvioiden mukaan ainakin miljoona, ehkä kolme miljoonaa. Muutamassa vuosikymmenessä heidän lukumääränsä pieneni alle sadantuhannen. 1540-luvulla heitä oli enää muutamia. Arawakien tuho, joidenkin mukaan kansanmurha, johtui osittain huonosta kohtelusta, osittain ennalta tuntemattomista taudeista kuten isorokko, influenssa ja tuhkarokko. Espanjalaiset käyttivät saarta sokeriruo'on viljelyyn ja Keski- ja Etelä-Amerikan valloitustensa tukikohtana. He luovuttivat saaren länsiosan (josta myöhemmin kehittyi Haiti) Ranskalle vuonna 1697.
Aristiden paluu ja Rene Prevalin ensimmäinen presidentinkausi
thumb|120px|Rene Preval
Väliaikaishallituksen järjestämät vaalit 2006
Vaaleja jouduttiin siirtämään erilaisten ongelmien − pääasiassa äänestäjien rekisteröinnin hitauden − takia useamman kerran, ja ne järjestettiin lopulta helmikuun seitsemäs päivä 2006. Vaaleihin tuntui liittyvän loputtomasti ongelmia. Prevalin kampanja keskeytyi sitä vastaan kohdistettujen väkivaltaisuuksien takia. Rekisteröintipaikkojen määrää oli vähennetty viime vaalien kymmenestätuhannesta vain viiteensataan, minkä katsottiin haittaavan erityisesti köyhien alueiden äänestäjiä. Äänestyspäivänä monien äänestyspaikkojen toiminnassa ilmeni suuria puutteita. Presidentinvaalien ylivoimaiseksi voittajaksi nousi Preval, joka sai virallisen tuloksen mukaan lähes 49 prosenttia ensimmäisen kierroksen äänistä. Prevalin kannattajat epäilivät silti vilppiä ja Preval itsekin syytti vaalineuvostoa tulosten väärentämisestä suuresta voitostaan huolimatta. Maan hallinnon omat gallupit olivat luvanneet Prevalille vielä suurempaa osuutta äänistä. Haitin televisioonkin asti päätyivät kuvat lukuisista poisheitetyistä äänestyslipuista. Prevalin kannattajat lähtivät kaduille ilmaisemaan kiukkuaan.
Ringa ja Kaksoset
Ringa ja kaksoset oli 1960-luvun lopussa toiminut popmusiikkia esittänyt naistrio. Sen muodostivat taiteilijanimellä Ringa esiintynyt Hannele Rinne (1952–1982) sekä identtiset kaksoset Arja ja Merja Lehtimäki (s. 1951).
Kempeleen lukio
Lukio on Unesco-koulu. Koulussa käsitellään aiheita, jotka ohjaavat vastuuseen maailmanlaajuisesta hyvinvoinnista. Tämä tulee esiin muun muassa kummilapsitoiminnassa ja avustuskohteissa.
Historia
Lukion perustamisesta Kempeleeseen käytiin keskustelua 1970-luvun alussa. Suunnitelma toteutettiin vuonna 1975, ja seuraavana vuonna lukio aloitti toimintansa 54 oppilaan voimalla yläasteen tiloissa. Vuonna 1978 lukiolle rakennettiin omat tilat. Ensimmäiset ylioppilaat valmistuivat lukiosta toukokuussa 1979.
BN Léon (1911)
Valmistus
Argentiinan hallitus tilasi 1909 aluksen Birkenheadistä Cammell Lairdilta. Alus laskettiin vesille 15. heinäkuuta 1911 nimellä ARA Tucumán ja se oli valmis aloittamaan matkan Argentiinaan syyskuussa 1912. Kreikka osti aluksen 12. syyskuuta 148 000 punnalla liittäen sen laivastoonsa nimellä Léon.
Junovuori
thumb|Junovuori sijaitsi Säästöpankintalon tontilla.
Pauli Suhonen
Kirjallinen tuotanto
Suhonen kirjoitti nimimerkillä T. Marras lääkäripiireissä tapahtuvan salapoliisiromaanin Tohtori Kaarretin tapaus sekä nimimerkillä Pauli Marras talvi- ja jatkosodan kokemuksiinsa perustuvan muistelmateoksen Rintamalääkärinä kuoleman linjoilla.
Kim Min-jung
Kim Min-jung (s. 12. syyskuuta 1996) on eteläkorealainen jalkapalloilija. Hän on pelipaikaltaan maalivahti. Hän pelasi alle 20-vuotiaiden MM-kilpailuissa 2016. Hän oli ennen vuoden 2019 MM-kilpailuja pelannut kolme maaottelua Etelä-Korean naisten maajoukkueessa mutta pääsi MM-kilpailuihin ykkösmaalivahdiksi muiden loukkaantumisten vuoksi ja pelasi turnauksessa joukkueen kaikki kolme ottelua.
Jonathan Learoyd
Pyeongchangin olympialaisissa 2018 hän sijoittui normaalimäen kilpailussa 27:nneksi ja suurmäen  kilpailussa 41:nneksi.
Vapaa demokraattinen puolue
Vaalimenestys
Vuoden 2017 liittopäivävaaleissa FDP teki vahvan paluun liittopäiville ja sai 10,7% annetuista äänistä.
Isänmaa (puolue)
Vuoden ajan heti puolueiden eduskuntaryhmien yhdistymisen jälkeen Isänmaan ja Res Publican liitto oli suvereenisti Riigikogun suurin eduskuntaryhmä 35 paikallaan, mutta vaaleissa sittemmin tällainen tulos ei ole realisoitunut.
IRL:n muodostaminen
Res Publican verkkosivuilla 4. huhtikuuta 2006 julkaistiin Isänmaaliiton ja Res Publican yhteinen julistus, jossa puolueiden ilmoitettiin muodostavan puolueen nimeltä Erakond Eesti Eest. pienoiskuva|Mart Laar johti Isänmaan ja Res Publican liittoa vuosina 2007–2012. Yhdistymishanke alkoi konkreettisesti edetä, kun 8. huhtikuuta 2006 Viljandissa kokoontuneen Isänmaaliiton 44-henkisen puoluevaltuuston ilmoitettiin hyväksyneen puolueiden yhdistymisen äänin 42 puolesta, 1 tyhjää ja 2 vastaan sillä ehdolla, että puolueen nimeksi tulee jokin muu kuin Erakond Eesti Eest (EEE). Samana päivänä Res Publican verkkosivuilla ilmoitettiin, että on syntynyt Puolue Viron Puolesta! Samoin todettiin yhdistymisen saatettavan loppuun kesäkuuhun 2007 mennessä. Ennen tätä käytäisiin yhdistyneenä Riigikogun vaalit keväällä 2007. Pitkin huhtikuuta Res Publican verkkosivuilla ilmoitettiin yksittäisten piirien hyväksymisiä puolueiden yhdistymiselle. Res Publican Tarton piiri esitti uudeksi puolueen nimeksi Viron konservatiivista kansanpuoluetta, mutta muuten Res Publica näyttää olleen EEE-työnimen kannalla toisin kuin Isänmaaliitto.
Yhdistymisen jälkeen
Isänmaan ja Res Publican liitto (IRL) ei menestynyt kovin hyvin vuoden 2007 vaaleissa. Uusi yhdistynyt puolue sai 98 209 ääntä ja 17,9 % äänistä. Kun Isänmaanliitto ja Res Publica yhdistyivät, uusi puolue nousi 35 paikallaan Riigikogun suurimmaksi. Vaaleissa IRL menetti 16 paikkaa, mutta puolue oli Riigikogun kolmanneksi suurin. Puolueliitos hävitti käytännössä Res Publican kokonaan puoluekartalta, sillä pääosa IRL:n äänistä osoitettiin entisille Isänmaaliiton ehdokkaille ja jäsenille. Reformipuolue tuli suurimmaksi 31 paikallaan ja keskustapuolue toiseksi 29 paikallaan. Vaalien jälkeen Reformipuolue muodosti hallituksen yhdessä IRL:n ja sosiaalidemokraattien kanssa.
Fidel Castro
Isku Moncadan parakeille
Castro järjesti tukijoineen, mukaan lukien veljensä Raúl, 26. heinäkuuta 1953 sotilaallisen iskun Moncadan kasarmialueelle, Batistan suurimpaan Santiago de Cuban ulkopuolella sijainneeseen varuskuntaan. Myös Céspedesin varuskuntaan Bayamossa hyökättiin hämäyksenä. Isku epäonnistui, ja 60 kapinallista 135:stä sai surmansa. Castro ja ryhmän muut selviytyneet jäsenet pakenivat Sierra Maestran vuoristoon. 1. elokuuta 1953 Castro ja hänen veljensä saatiin kiinni. Heitä ei ohjeiden mukaan teloitettu kiinni saataessa. Fidel Castron äiti, joka rukoili samaa afrikkalaisperäistä jumalaa kuin Batista, pyysi, ettei hänen poikiaan teloitettaisi ja lupasi rukoilla Batistan puolesta. Batista heltyi ja suostui, että Fidel ja Raúl Castroa ei teloitettaisi. Hän teki saman virheen myöhemminkin, jonka takia moni hänen sotilaistaan menetti henkensä.
Elämä sissinä
26. marraskuuta 1956 Castro joukkoineen lähti Tuxpanista Kuubaan 20-metrisellä Granma-huvijahdilla. He nousivat maihin Los Cayueloksessa, lähellä Manzanillon kaupunkia 2. joulukuuta 1956. Lyhyessä ajassa armeijan joukot tappoivat tai ottivat vangeiksi suurimman osan joukkoa. Jäljelle jääneet alle kaksikymmentä pakenivat Sierra Maestran vuorille. Vuorilta käsin 26. heinäkuuta -liike kävi sotaa hallitusta vastaan. Myös kaupungeissa syntyi vastarintaliikkeitä. Niistä vahvin oli Frank Paísin johtama Santiagossa.
Varhaiset vuodet vallassa
15.–26. huhtikuuta 1959 Castro vieraili Yhdysvalloissa American Society of Newspaper Editorsin kutsumana 12 päivän ajan, jolloin hän tapasi Malcolm X:n, Egyptin presidentti Gamal Abdel Nasserin ja Intian pääministeri Jawaharlal Nehrun. Hän tapasi myös varapresidentti Richard Nixonin Valkoisessa talossa.
Sosialistinen Kuuba
Kuuban talous kasvoi hitaasti 1960-luvulla. Che Guevara solmi kauppasopimuksia Itä-Euroopan kommunistimaiden kanssa. Kauppatoimitukset eivät kuitenkaan toimineet tarpeeksi tehokkaasti. Neuvostoliiton taloudellinen apu tuli tärkeimmäksi keinoksi selvitä talousvaikeuksista. Kuuban oli sitouduttava pitämään sokerintuotanto etusijalla. Castro laati viisivuotissuunnitelman lokakuussa 1964. Tavoitteena oli lisätä sokerin tuotantoa 4,6 miljoonasta 10 miljoonaan tonniin vuoteen 1970 mennessä.
Che Guevara joutui syrjään vuonna 1965. Hän arvosteli liian voimakkaasti Neuvostoliiton kauppa- ja avustuspolitiikkaa kehitysmaiden kanssa todeten sosialistimaiden olevan myös syyllisiä kehitysmaiden imperialistiseen riistoon. Castro ilmoitti lokakuussa 1965 Guevaran luopuvan ministerin paikastaan, majurinarvostaan ja Kuuban kansalaisuudesta.
Suhteet ulkomaille
Neuvostoliiton pääministeri Aleksei Kosygin ehdotti Suomen presidentille Urho Kekkoselle syyskuussa 1978, että Suomen olisi syytä kutsua Fidel Castro vierailulle. Kekkonen ei kuitenkaan innostunut asiasta eikä Kosyginin ehdotus koskaan edennyt Suomen ulkoministeriöön. Kuuban pääkaupungissa Havannassa pidettiin syyskuussa 1981 Parlamenttienvälisen liiton (IPU) kokous, jonka yhteydessä Pohjoismaiden valtuuskunnat järjestivät kokouksen kunniavieraana olleelle Castrolle vastaanoton Ruotsin Havannan-suurlähetystössä. Tällöin Suomen valtuuskuntaa johtanut eduskunnan puhemies Johannes Virolainen innostui kutsumaan Castron vierailulle Suomeen, mikä aiheutti närkästystä muiden pohjoismaiden valtuuskuntien jäsenissä. Loppujen lopuksi Fidel Castron vierailu Suomessa ei koskaan toteutunut. Ulkoministeriön virkamiehenä työskennelleen professori Juhani Suomen mukaan syynä oli se, että Kuuba ei ollut Suomelle sen enempää poliittisesti kuin kaupallisestikaan mitenkään tärkeä kumppani ja että Castron vierailu Suomessa olisi edellyttänyt myöhemmässä vaiheessa Suomen presidentin vastavierailua Kuubassa.
GSM
Historia
1989 järjestelmän standardointi siirrettiin European Telecommunications Standards Institutelle, ETSI:lle.
Taajuusalueet
GSM-verkot käyttivät alun perin 900 MHz:n radiotaajuusaluetta, mutta verkkojen kasvaessa ja käyttäjien lisääntyessä otettiin käyttöön myös 1 800 MHz:n taajuudet. Alkuperäinen nimi tälle järjestelmälle oli 'Digital Cellular System 1800' eli DCS 1800, ja se otettiin käyttöön Isossa-Britanniassa 1998. Joissain maissa, lähinnä Pohjois-Amerikassa, GSM-verkkoja käytetään myös 1 900 MHz:n ja 850 MHz:n taajuuksilla. Myös muita taajuusalueita on käytössä eri puolilla maailmaa.
SIM-kortti
SIM-kortin tärkeä toiminto on yhteydenoton suojaaminen. SIM-kortti sisältää operaattorikohtaisia salaisia avaimia, jotka tarkistetaan esim. puhelun yhdistämisessä. SIM-kortin ansiosta luvattomat käyttöönotot, joita tapahtui NMT-puhelimien aikana vähentyivät.
GSM-verkot Suomessa
Vielä 2010-luvun alussa näytti siltä, että GSM-verkot tultaisiin ennen pitkää sulkemaan. 900 megahertsin taajuusalueella toimivan UMTS:n tulon myötä kolmannen sukupolven matkapuhelinverkot saavuttivat saman kantaman kuin vanha GSM, ja kahden maanlaajuisen kännykkäverkon ylläpitäminen oli tuolloin operaattoreille suuri rasite. Esimerkiksi Elisa aikoi pitkään sulkea GSM-verkkonsa vaiheittain alkaen vuonna 2015. Toistaiseksi mikään operaattori ei kuitenkaan toistaiseksi ole lakkauttamassa GSM-verkkoa, sillä nykyaikainen, ohjelmistopohjainen tukiasematekniikka (multiradio) mahdollistaa kaikkien kolmen tekniikan käytön yhdessä ja samassa fyysisessä tukiasemassa, minkä vuoksi GSM:n tarjoaminen ei enää merkittävästi kasvata kustannuksia aiempaan tapaan. Ennen 2010-lukua jokaisella sukupolvelle nimittäin tarvittiin oma, suuri ja tilaavievä sekä paljon hukkalämpöä tuottava kaappimallinen tukiasemalaitteisto. Haittapuolena on kuitenkin yhä 900 MHz:n alueen UMTS:n käytettävissä oleva rajallisempi taajuuskaista, koska puolet kaistasta menee GSM:n käyttöön, minkä vuoksi nykyisen teoreettisen maksiminopeuden 21 Mbit/s kaksinkertaistaminen ei ole mahdollista 2 100 MHz:n alueen tapaan.
Autentikointi
GSM-verkko autentikoi käyttäjänsä haaste-vaste menetelmällä. 128-bittinen satunnaisluku (RAND) lähetetään päätelaitteeseen. Päätelaite (oikeammin päätelaitteen SIM-kortti) laskee 32-bittisen allekirjoitetun vastineen (SRES) saadusta satunnaisluvusta käyttäen A3-algoritmia ja jokaisessa SIM-kortissa olevaa yksilöllistä avainta (Ki). Vastaus lähetetään takaisin GSM-verkkoon, jossa suoritetaan sama laskutoimitus. Mikäli vastineet (SRES) täsmäävät, päätelaite on autentikoitu.
GSM-verkkojen algoritmeista
Nykyisellään A5/3 on suositeltava algoritmi käytettäväksi turvallisuutensa ansiosta.